På Renovest i Løgstør er der stjålet en ukendt mængde medicinaffald. Indbrudstyve brød ind i lossepladsens miljøhal, og politiet har endnu ingen spor i sagen. Politiet i Løgstør advarer mod mistænkelig medicin

I tidsrummet fra tirsdag aften til onsdag morgen er ukendte gerningsmænd sluppet af sted med medicinaffald fra Renovest på Stensgårdsvej i Løgstør. Indbrudstyvene kom ind i lossepladsens miljøhal ved at bryde en dør op. Her stjal de en ukendt mængde uspecificeret medicinaffald. Politiet i Løgstør mangler oplysninger i sagen og hører gerne fra folk, der har kendskab til mistænkelig medicin, som kunne stamme fra Renovests miljøhal. Nordjyllands Politi i Løgstør kan kontaktes på 96 66 14 48.